משה טייטלבוים (ישמח משה)

ציון הישמח משה והרבנית
רבי משה טייטלבוים (ה'תקי"ט 1758 − כ"ח בתמוז ה'תר"א, 1841) היה הרב של קהילת יהודי אוהעל בשאטוראליאויהיי שבהונגריה, מראשי מפיצי החסידות בהונגריה. נכדו היה האדמו"ר הראשון בשושלת סיגוט, ממנה יצאה חסידות סאטמר. מכונה הישמח משה על שם ספרו.

==תולדות חייו==
נולד בפרעמישלא שבגליציה בשנת ה'תקי"ט, לרבי צבי הירש וחנה. בגיל 13 נישא לחיה שרה בת רבי ניסן מפרעמישלא. תחילה היה רבי משה מתנגד לתנועת החסידות, ולאחר מכן הצטרף אליה .

בצעירותו למד תורה אצל דודו, אחי אביו, רבי יוסף רבה של קולבסוב ואצל דודו, אחי אמו, רבי אריה יהודה הלוי, בעל דרישת אריה, רבה של סטריזוב.

בשנת ה'תקמ"ד, בגיל 25, התמנה לרב העיירה שינווא, ובשנת ה'תקס"ח נתקבל לרב ואב"ד אוהעל ואלפים ורבבות נסעו אליו.

בהשפעת חתנו, רבי אריה לייב ליפשיץ, בעל "אריה דבי עילאי" שהיה תלמידו של החוזה מלובלין התקרב ונעשה גם הוא תלמיד מובהק של החוזה מלובלין. קיבל גם מהמגיד מקוזניץ, רבי מנחם מנדל מרימנוב והאוהב ישראל מאפטא. עסק רבות בחלוקת קמעות ועורר בכך את התנגדותו של רבי נפתלי מרופשיץ שטען שלפי האר"י אסור להתעסק עם שמות הקודש. לאחר חליפת מכתבים ביניהם ומופת של ה"ישמח משה" ביטל רבי נפתלי את התנגדותו לקמיעות ה"ישמח משה".

עם תלמידיו נמנו: רבי יואל אשכנזי, אב"ד זלוטשוב בעל "מלא הרועים", רבי מנחם מנדל פנט מדעעש, רבי צבי הירש פרידמן מליסקא, בעל "אך פרי תבואה", ורבי יהודה גרינפלד.

נפטר בכ"ח בתמוז ה'תר"א ונקבר בשאטוראליאויהיי.

בנו, רבי אלעזר ניסן, כיהן כרב בדרוהוביץ' וממנו המשיכה שושלת אדמו"רי סיגט. בתו, חנה נישאה לרבי אריה לייב ליפשיץ רבה של וישניצה ומחבר ספר השו"ת "אריה דבי עילאי".

נכדו, רבי חנניה יום טוב ליפא מייער-טייטלבוים שהיה אדמו"ר מסאסוב, ניצל בנס בשואה לאחר מכן עלה לישראל ובנה בגני תקווה, את שכונת "קריית ישמח משה", על שם ספרו של סבו בעל ה"ישמח משה".

==ספריו==
;נדפסו
* ישמח משה – על התורה ונ"ך
* [http://hebrewbooks.org/40096 תפילה למשה] – על תהלים
* [http://www.hebrewbooks.org/774 השיב משה] – שו"ת
* יין הרקח – על פרקי אבות
* מעין טהור – הלכות נדה (ביידיש)
* תפלה למשה - על ספר תהלים
* ישיר משה – על שיר השירים
* כליל תפארת – על מגילת רות
* אבל משה – על מגילת איכה
* מור ולבונה – על מגילת קהלת
*עסיס רמוני – על מגילת אסתר
* יין הרקח – על אגדות חז"ל ופלפולים
* שיח ספונים – על תפילות ופיוטים וזמירות לשבת
* תוכחת חיים – אמירה נעימה דרושים לחודש אלול וימי רצון
* אבקת רוכל – לקוטים רמזים וטעמים

==קישורים חיצוניים==
* [https://www.mytzadik.com/tzadik.aspx?id=600 רבי משה טייטלבום] - באתר MyTzadik
*[https://www.geni.com/people/Rabbi-Moshe-Teitelbaum-Újhely/340598986970007989#/tab/media רבי משה טייטלבוים] באתר Geni
*
* [http://www.zadikim.net/?p=2989 הישמח משה] באתר צדיקים.נט
* [http://www.zadikim.com/palces/רבי-משה-טייטלבוים-בעל-הישמח-משה-מאיהל/ רבי משה טייטלבוים] באתר אגודת אהלי צדיקים – גדר אבות
* [https://web.archive.org/web/20130517152905/http://www.kedem-auctions.com/Items/ספר-ישמח-משה-סיגעט-תרנח-חותמות-האדמור-רבי-משה-דוד-טייטלבוים-טופס-הכנה-לדפוס-למהדורת-ברלין-תרפח צילום כותרת הספר ישמח משה] עם חתימתו וחותמתו של רבי משה טייטלבוים (באתר המכירות הפומביות – קדם)
* [https://web.archive.org/web/20130516023258/http://www.kedem-auctions.com/Items/לחש-לעין-הרע-מהאדמור-רבי-משה-טיטלבוים-בעל-ישמח-משה צילום לחש נגד עין הרע] בכתב ידו של רבי משה טייטלבוים (באתר המכירות הפומביות – קדם)
*[https://amhasefer.wordpress.com/2018/02/22/מי-צייר-את-האדמור-ישמח-משה/ מי צייר את האדמו"ר ישמח משה?] מתוך בלוג עם הספר
* 

==הערות שוליים==

*
קטגוריה:אדמו"רי סיגט
קטגוריה:שאטוראליאויהיי: רבנים
קטגוריה:רבנים הונגרים
קטגוריה:פרשני מגילת אסתר
קטגוריה:פרשני נ"ך
קטגוריה:מחברי ספרי שו"ת
קטגוריה:ילידי 1759
קטגוריה:נפטרים ב-1841